Document ID: 32006D0128

KOMISIJAS LĒMUMS
(2006. gada 3. februāris),
ar kuru groza Eiropas Parlamenta un Padomes Direktīvu 2001/109/EK un Komisijas Lēmumu 2002/38/EK par veiktajiem statistikas apsekojumiem par dažu augļu koku sugu stādījumiem
(izziņots ar dokumenta numuru K(2005) 5963)
(2006/128/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2001. gada 19. decembra Direktīvu 2001/109/EK par dalībvalstīm veicamajiem statistiskajiem apsekojumiem nolūkā noteikt dažu augļu koku sugu stādījumu ražošanas potenciālu (1), un jo īpaši tās 1. panta 2. punkta trešo daļu, 2. panta 2. punktu un 4. panta 2. punktu,
tā kā:
(1)
Direktīvu 2001/109/EK, ar ko izveido dalībvalstīs apsekojamo sugu sarakstu, īstenoja ar Komisijas 2001. gada 27. decembra Lēmumu 2002/38/EK, kurā izklāstīti apsekojuma parametri un noteikts kods un pamatnoteikumi to datu transkripcijai mašīnlasāmā formā, kas saistīti ar dažu augļu koku sugu stādījumu apsekojumiem (2). Ar šo lēmumu paredzēja nosakāmos ražošanas apgabalu ierobežojumus un to attiecīgos kodus, augļu sugas un šķirnes.
(2)
Pēc jauno dalībvalstu pievienošanās attiecīgi jāpielāgo Direktīvas 2001/109/EK un Lēmuma 2002/38/EK pielikums.
(3)
Tādēļ attiecīgi jāgroza Direktīva 2001/109/EK un Lēmums 2002/38/EK.
(4)
Šajā lēmumā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kas izveidota ar Padomes lēmumu 72/779/EEK (3),
IR PIEŅĒMUSI ŠO LĒMUMU.
1. pants
Lēmuma 2001/109/EK pielikumu aizstāj ar šā lēmuma I pielikuma tekstu.
2. pants
Lēmuma 2002/38/EK I un III pielikumu groza saskaņā ar šā lēmuma attiecīgi II un III pielikumu.
3. pants
Šis lēmums ir adresēts dalībvalstīm.
Briselē, 2006. gada 3. februārī

Labels: 7
15
6